Man vermoor na motor onklaar raakArgieffoto Ao. Gerda Swart, woordvoerder van die polisie, sê die man se motor het in Marlinstraat in Kamesh buite Uitenhage onklaar geraak. Vier mans het die slagoffer genader en hulp aangebied. Die mans het die slagoffer egter aangeval en met ŉ mes in die bors gesteek. Die man is op die toneel dood en die verdagtes het gevlug sonder om iets te roof. Swart sê een van die verdagtes is reeds in hegtenis geneem en dat die soektog na die ander drie voortgaan. Sy sê die oorledene se naam is nog nie bekend gemaak nie aangesien hy nog nie deur sy naasbestaandes uitgeken is nie.